Държавен вестник, бр. 31, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  31
НАРЕДБА № Iз-895 
от 1 април 2011 г.
за изскванията към устройството на обек-
тите, предназначени за търговия с оръжия, 
боеприпаси, взривни вещества и пиротехни-
чески изделия, и условията за извършване 
на търговия
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят из­
искванията към устройството на обектите, 
предназначени за търговия с оръжия, бое­
припаси, взривни вещества и пиротехнически 
изделия, както и условията за извършване на 
търговия в тях.
Чл. 2. Изискванията към устройството 
на обектите, предназначени за търговия с 
оръжия, боеприпаси, взривни вещества и 
пиротехнически изделия, включват изпълне­
нието на техническите правила и норми, на 
които трябва да отговарят обектите, както 
и изискванията за физическата им защита, 
регламентирани в Закона за устройство на 
територията и подзаконовите актове по при­
лагането му.
Г л а в а  в т о р а
ИЗИСКВАНИЯ КЪМ УСТРОЙСТВОТО НА 
ОБЕКТИТЕ, ПРЕДНАЗНАЧЕНИ ЗА  ТЪРГО­
ВИЯ С ОРЪЖИЯ, БОЕПРИПАСИ, ВЗРИВ­
НИ ВЕЩЕСТВА И ПИРОТЕХНИЧЕСКИ 
ИЗДЕЛИЯ
Раздел І
Изисквания към устройството на складовете 
за съхранение и търговия с взривни вещества 
и складовете за съхранение на боеприпаси и 
пиротехнически изделия
Чл. 3. (1) Търговията с взривни вещества 
се извършва само в складовете за съхраня­
ването им при спазване на изискванията за 
безопасност и отчетност.
(2) Складовете за съхранение на взривни 
вещества, боеприпаси и пиротехнически из­
делия трябва да отговарят на изискванията 
на Закона за устройство на територията и 
подзаконовите актове по прилагането му.
(3) Строителните конструкции, съоръжени­
ята и инсталациите на складовете се проек­
тират и експлоатират съгласно изискванията 
за пожарна безопасност.
Чл. 4. (1) Складовете за съхранение на 
взривни вещества, боеприпаси в количества, 
по-големи от 100 кг, изчислени като барутно 
съдържание на боеприпасите, и пиротехниче­
ски изделия в количества над 20 кг чиста пи­
ротехническа смес са взриво- и пожароопасни 
обекти и се изграждат извън населени места.
(2) Складовете по ал. 1 трябва да сe ох­
раняват с въоръжена охрана.
Чл. 5. (1) В складовете по чл. 4, ал. 1 
трябва да има паспорт съгласно приложение 
№ 1, поставен на видно място.
(2) Паспортът и съпровождащата го доку­
ментация се утвърждават от управителите на 
физическите или юридическите лица, прите­
жаващи разрешение за производство, търговия 
или съхранение, издадено при условията и по 
реда на Закона за оръжията, боеприпасите, 
взривните вещества и пиротехническите из­
делия (ЗОБВВПИ). 
Чл. 6. Взривните вещества и пиротехни­
ческите изделия се съхраняват комлектно в 
оригинална опаковка, наредени на фигури, 
в пълно съответствие с изискванията за съв­
местно съхранение.
Чл. 7. Опаковките на съхраняваните взрив­
ни вещества и пиротехнически изделия се 
поставят с надписите (производствените данни 
и маркировки), обърнати към проходите. 
Чл. 8. Разпределението на взривни веще­
ства и пиротехнически изделия по хранилищата 
и нареждането им на фигури се извършват 
така, че да се осигурят необходимите опти­
мални безопасни разстояния между фигурите, 
правилното съвместно съхраняване, условия 
за извършване на товаро-разтоварни работи 
с използването на средства за механизация, 
правилно проветряване, възможност за кон­
тролиране на качественото и техническото 
им състояние, бързото изнасяне и др.
Чл. 9. (1) Сандъците и опаковките с 
взривни вещества и пиротехнически изделия 
се нареждат в хранилищата на фигури по но­
менклатури и партиди с капаците и отворите 
нагоре, като се оставят работни проходи и 
проходи за наблюдение и преглед.
(2) Сандъците от най-долния ред на фи­
гурите се поставят на дървени подложки. 
Подложките се поставят така, че фигурите 
да бъдат устойчиви. Забранява се подложките 
да се заковават към сандъците.
(3) Сандъците от външните редове на 
фигурите се поставят с маркировката към 
проходите.
(4) За устойчивост фигурите с височина 
над 1,50 м се укрепват на половината им 
височина или на две места с подложки от 
летви, наредени на една линия.
(5) Взривните вещества и пиротехническите 
изделия с цилиндрична опаковка се нареждат 
на фигури в редове, отделени между тях с 
дървени подложки за устойчивост. 
Чл. 10. (1) Височината на фигурите не 
трябва да превишава допустимата височина 
за дадения вид взривни вещества и пироте­
хнически изделия.
(2) Между фигурите се оставят следните 
проходи:
1. до тавана – не по малко от 50 см;
2. между тях – от 10 до 20 cм;
3. между различните номенклатури в една 
фигура – 10 cм.